Lugkastele verbrokkel gou ná SA-man Lotto "wen" | Maroela Media
Donald Mothibe (40) van Johannesburg het Maandag die Lotto-nommers in die Sowetan-koerant gesien en kon sy oë nie glo nie, berig The Star. Die nommers 1, 3, 14, 26, 31 en 46 het ooreengestem met die nommers wat op sy kaartjie was. Hy het 'n kollega gevra om dit saam met hom na te gaan, wat dit ook bevestig het. 'n Derde kollega het dit ook bevestig.
Mothibe het al gedink hoe hy die geld gaan spandeer en het onder andere beplan om 'n huis te koop. Die blydskap was egter van korte duur. Mothibe het 'n ander kollega gevra om op die Lotto se webwerf te kyk hoeveel geld in die boerpot was en moes toe die skokkende nuus hoor – die koerant het die verkeerde nommer gepubliseer en hy het nie die Lotto gewen nie.
Hy mos 'n stoel gryp en sit om die nuus te verwerk. "Ek was stukkend. Net voor dit het dit gevoel of ek 'n miljoenêr was. Ek het geweet my lewe gaan verander net om uit te vind dit is nie so nie. Ek blameer die koerant wat my mislei het," het 'n hartgebroke Mothibe gesê.
Thembi Tulwana van die loteryoperateur, Gidani, sê hulle kan ongelukkig nie vir Mothibe vergoed nie, aangesien dit die Sowetan se fout was. Die koerant het Dinsdag 'n verskoning publiseer.
Ek het dit al verskeie male oorgekom,,,,,,,,,,,,,,,in drome,dan word ek wakker in die oggend!
As ek nou 'n Amerikaanse prokureur was, het ek die ou aangeraai om die Sowetan te dagvaar vir "mental anguish" of so iets.
Ek dink die Sowetan kan die ou sommer net uit hul eie so paar rand gee, selfs al is dit net R5 000 of R10 000.